न्यू झीलंड क्रिकेट संघाचा भारत दौरा, २०१६-१७
न्यू झीलंड क्रिकेट संघ सप्टेंबर आणि ऑक्टोबर २०१६ दरम्यान ३-कसोटी आणि ५-एकदिवसीय सामन्यांच्या मालिकेसाठी भारताचा दौरा केला. कसोटी मालिका भारताने ३-० अशी जिंकली तर शेवटच्या एकदिवसीय सामन्यात न्यू झीलंडचा दणदणीत पराभव करून एकदिवसीय मालिका ३-२ अशी खिशात टाकली.

एप्रिल २०१६, रोजी भारतीय क्रिकेट नियामक मंडळाने जाहीर केले होते की कसोटी मालिकेतील एक कसोटी सामना दिवस-रात्र खेळवला जाईल. त्यावर प्रतिक्रिया देताना न्यू झीलंड क्रिकेटने नमूद केले की "त्याआधी इतर बऱ्याच गोष्टींना अंतिम स्वरूप देणे बाकी आहे". जून २०१६, मध्ये भारताने २०१६/१७ च्या मोसमासाठी वेळापत्रक जाहीर केले, परंतु त्यात कोठेही दिवस/रात्र कसोटीबद्दल नमूद केले नव्हते. परंतु बंगाल क्रिकेट असोसिएशनच्या एका मोठ्या अधिकाऱ्याने सांगितले की कोलकातामधील सामना दिवस/रात्र होणार आहे. परंतु यानंतर जूनच्या शेवटी सामन्यांच्या तारखांची घोषणा झाली, आणि बीसीसीआयने नमूद केले की सर्व कसोटी सामने स्थानिक वेळेनुसार ९:३० वाजता सुरू होतील. सप्टेंबर २०१६ मध्ये, बीसीसीआयने २०१६-१७ मोसमातील कोणतीही कसोटी दिवस/रात्र खेळवली जाणार नाही ह्या वृत्ताला पुष्टी दिली.

सप्टेंबर २०१६ मध्ये बीसीसीआयने १९ ऑक्टोबर रोजी निर्धारित असलेला दुसरा एकदिवसीय सामना करवा चौथमुळे २० ऑक्टोबर रोजी खेळवण्याचा निर्णय घेतला. कानपूर येथे होणारा पहिला कसोटी सामना हा भारताचा ५०० कसोटी सामना असेल. धरमशाला येथे खेळवला गेलेला पहिला एकदिवसीय सामना हा भारताचा ९०० वा एकदिवसीय सामना होता.

दुसरी कसोटी संपल्या नंतर, लोढा समितीने बीसीसीआयची बँक खाती गोठविली आहेत अशा बातम्या आल्या. त्यानंतर बीसीसीआयने दौऱ्यावरील उर्वरीत सामने रद्द होण्याची भिती व्यक्त केली. न्यू झीलंड क्रिकेटचे मुख्य कार्यकारी अधिकारी डेव्हिड व्हाईट म्हणाले, संघ दौरा चालूच ठेवेल आणि सध्या इंदूरला जायची तयारी करत आहे. लोढा समितीने त्यांचे म्हणणे स्पष्ट करताना सांगितले की बीसीसीआयची कोणतीही खाती गोठवण्यात आलेली नाहीत, परंतु मंडळाशी संलग्न राज्य संघटनांना पैसे देण्यास मनाई करण्यात आलेली आहे.

कसोटी मालिकेतील दुसरी कसोटी जिंकून भारतीय संघाने पाकिस्तानला मागे टाकून आयसीसी कसोटी क्रमवारीत अव्वल स्थान पटकावले. तिसऱ्या कसोटीसह मालिका ३-० अशी जिंकल्यानंतर भारतीय संघाला आयसीसी कसोटी अजिंक्यपदाची गदा बहाल करण्यात आली. असा मान मिळवणारा विराट कोहली हा दुसरा भारतीय कर्णदार ठरला.

संघ

दुखापतीमुळे टीम साऊथीच्या ऐवजी मॅट हेन्रीची न्यू झीलंड कसोटी संघात निवड.
पहिल्या कसोटीमध्ये झालेल्या दुखापतीमुळे मार्क क्रेगला उर्वरित मालिकेसाठी संघाबाहेर जावे लागले. त्याच्या जागी जीतन पटेलची निवड करण्यात आली.
दुखापतग्रस्त लोकेश राहुलऐवजी गौतम गंभीरची भारतीय कसोटी संघात निवड करण्यात आली
आजारपणामुळे इशांत शर्माच्या ऐवजी जयंत यादवचा संघात समावेश करण्यात आला.
बोटाला झालेल्या दुखापतीमुळे शिखर धवनला तिसऱ्या कसोटीतून वगळण्यात आले आणि त्याच्या जागी करुण नायरचा समावेश करण्यात आला.
पाठीच्या दुखण्यामुळे भुवनेश्वर कुमार ऐवजी शार्दूल ठाकूरची संघात निवड करण्यात आली.
आजारपणानंतर पूर्णपणे तंदरुस्त नसल्याने सुरेश रैनाचा शेवटच्या दोन एकदिवसीय सामन्यांसाठी संघात समावेश होऊ शकला नाही.

सराव सामना

कसोटी सामने

१ली कसोटी

२री कसोटी

३री कसोटी

एकदिवसीय मालिका

१ला सामना

२रा सामना

३रा सामना

४था सामना

५वा सामना

संदर्भ आणि नोंदी

बाह्य दुवे
 मालिका मुख्यपान – इएसपीन क्रिकइन्फो

न्यू झीलंड क्रिकेट संघाचे भारत दौरे
न्यू झीलंड
इ.स. २०१६ मधील खेळ
इ.स. २०१६ मधील क्रिकेट
भारत
भारतीय क्रिकेट